Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 26.06.2014

Návrh 
na schválenie prípadu osobitného zreteľa týkajúceho sa prenájmu časti pozemku registra „C“ KN parc. č. 11561/19, k. ú. Nové Mesto, pre Martina Kiša, bytom Kladnianska 74, 821 05 Bratislava  

Predkladá:						       Materiál obsahuje:
Ing. Ľudovít Kollárik					       1. Návrh uznesenia
prednosta MÚ	BA-NM				       2. Dôvodovú správu
							       3. Žiadosť zo dňa 11.01.2014
							       4. Rozhodnutie ÚKaSP-2010-								           12/139-MZS-AFA-14
							       5. Zmluva o postúpení práv a 								           povinnosti 
                                                                                	       6. Kópia z katastrálnej mapy
                                                                                	       7. Znalecký posudok č. 141/2014

Spracovateľ:						       Stanovisko právnej skupiny:
Mgr. Jana Biharyová	- nie je potrebné
-	právnik

Mgr. Marianna Moravcová Tomčíková	
-	poverená vedením oddelenia 		 

Na rokovanie prizvať:
spracovateľa

					jún 2014

Návrh uznesenia

Miestne zastupiteľstvo mestskej časti Bratislava – Nové Mesto

schvaľuje prenájom 

časti pozemku registra „C“ KN parc. č. 11561/19, zastavané plochy a nádvoria, evidovanom na LV č. 31 v katastrálnom území Nové Mesto

; v rozsahu 30 m2

; na dobu určitú dvoch rokov počnúc dňom účinnosti nájomnej zmluvy 

pre Martina Kiša, trvale bytom Kladnianska 74, 821 05 Bratislava 

; ako prípad hodný osobitného zreteľa podľa § 9a ods. 9 písm. c) zákona 138/1991 Zb. o majetku obcí v znení neskorších predpisov 

z dôvodu dočasného umiestnenia stavebného výťahu, ktorý bude slúžiť stavbe podkrovného bytu č. 18 na IV. a V. poschodí bytového domu na ul. Osadná č. 8 v Bratislave, ktorá je povolená Rozhodnutím ÚKaSP-2010-12/139-MZS-AFA-14 zo dňa 21.02.2013, a ktoré nadobudlo právoplatnosť dňa 24.04.2013

za nájomné vo výške:
346,20 €/rok

; za podmienky, že nájomná zmluva bude nájomcom podpísaná v lehote 30 dní od schválenia uznesenia v Miestnom zastupiteľstve. V prípade, ak nájomná zmluva nebude nájomcom  v uvedenej lehote podpísaná, uznesenie stráca platnosť.

-	s pripomienkami

-	bez pripomienok

DÔVODOVÁ  SPRÁVA

Pán Martin Kiš (ďalej len „žiadateľ“) žiadosťou zo dňa 11.01.2014, evidovanou pod podacím číslom 420/2014 požiadal o prenajatie časti pozemku registra „C“ KN parc. č. 11561/19, zastavané plochy a nádvoria, o výmere 56 m2, k. ú. Nové Mesto, LV č. 31. Požadovaný rozsah prenájmu činí 30 m2. Účelom prenajatia časti citovaného pozemku je umiestnenie stavebného výťahu ako súčasti staveniska v súvislosti so stavbou podkrovného bytu v bytovom dome Osadná  č. 8 v Bratislave.

K stavbe podkrovného bytu je vydané právoplatné Rozhodnutie č. ÚKaSP-2010-12/139-MZS-AFA-14 zo dňa 21.02.2013, ktoré nadobudlo právoplatnosť dňa 24.04.2013. Žiadateľ predložil Zmluvu o postúpení práv stavebníka zo dňa 13.12.2013, ktorým vstupuje do postavenia stavebníka namiesto pôvodného stavebníka.

Na pozemku registra „C“ KN parc. č. 11561/19 sú postavené inžinierske stavby – vonkajšie úpravy a v súčasnej dobe je využívaný ako prístupová komunikácia k bytovému domu Osadná č. 8. Plocha pozemku predstavuje celkovo rozlohu 56 m2, pričom využitie citovaného pozemku na iné účely nie je možné.  

Podľa ust. § 9a ods. 9 písm. c) zákona č. 138/1991 Zb. o majetku obcí v znení neskorších predpisov (ďalej len zákon o majetku obcí), ak tento alebo osobitný predpis neustanovuje inak, ustanovenia odsekov 1 až 3 a 5 až 7 je obec povinná primerane použiť aj pri prenechaní majetku obce do nájmu, a to najmenej za také nájomné, za aké sa v tom čase a na tom mieste obvykle prenechávajú do nájmu na dohodnutý účel veci toho istého druhu alebo porovnateľné veci okrem; pri nájmoch majetku obce z dôvodu hodného osobitného zreteľa, o ktorých obecné zastupiteľstvo rozhodne trojpätinovou väčšinou všetkých poslancov, pričom osobitný zreteľ musí byť zdôvodnený; zámer prenajať majetok týmto spôsob je obec povinná zverejniť najmenej 15 dní pred schvaľovaním nájmu obecným zastupiteľstvom na svojej úradnej tabuli a na svojej internetovej stránke, ak ju má obec zriadenú, pričom tento zámer musí byť zverejnený počas celej tejto doby.  

Za osobitným zreteľ je možné považovať skutočnosť, že žiadateľ ako stavebník podkrovného bytu bytového domu na ul. Osadná č. 8 nemá inú možnosť umiestnenia stavebného výťahu ako nevyhnutnej súčasti staveniska s výnimkou jeho umiestnenia na chodník, čím dôjde k obmedzeniu obyvateľov danej lokality. Pri umiestnení stavebného výťahu na chodník už pôjde o zaujatie verejného priestranstva, pričom poplatok v tomto prípade predstavuje  

Výška ročného nájmu bola stanovená Znaleckým posudkom č. 141/2014 zo dňa 15.05.2014 vyhotoveného Ing. Petrom Vinklerom na sumu 346,20 €. 

V prípade neschválenia predkladaného návrhu uznesenia, žiadateľ môže stavebný výťah umiestniť už len na chodník pozdĺž bytového domu Osadná č. 8, čím dôjde k obmedzovaniu obyvateľov danej lokality a vzhľadom ku skutočnosti, že umiestnenie stavebného výťahu            = zriadenie staveniska, môže súčasne dôjsť aj k obmedzeniu / zníženiu parkovacích miest v danej lokalite.